Извештај о раду Председника и раду Општинског већа општине Гаџин Хан

За период од 01.јануара до 31.децембра 2017.године

I ОПШТИ ДЕО

Законом о локалној самоуправи („Службени гласник РС“, број 129/07 и 83/14...) утврђено је да су органи Општине : Скупштина општине , Председник, Општинско веће, Општинска управа, а да су извршни органи Општине : Председник и Општинско веће.

Напред наведеним Законом о локалној самоуправи и Статутом општине Гаџин Хан („Службени лист Града Ниша“, број 63/08,31/11, 46/12,36/13) утврђена је надлежност , састав, избор, Председника општине и Општинског већа, положај председника у Општинском већу , кворум за рад и одлучивање Општинског већа.

Одлуком о Општинском већу општине Гаџин Хан („Службени лист Града Ниша“, број 83/08, 79/2017 ) утврђена је организација, начин рада и одлучивања Општинског већа.

Општинско веће у складу са Законом , Статутом и Одлуком о Општинском већу;

1. Предлаже Статут, буџет и друге одлуке и акте које доноси Скупштина општине;
2. Непосредно извршава и стара се о извршавању одлука и других аката Скупштине општине;
3. Доноси одлуку о привременом финансирању у случају да Скупштина општине не донесе буџет пре почетка фискалне године;
4. Врши надзор над радом Општинске управе, поништава или укида акте Општинске управе који нису у сагласности са Законом, Статутом и другим општим актом или одлуком које доноси Скупштина општине;
5. Решава у управном поступку у другом степену о правима и обавезама грађана, предузећа и установа и других организација у управним стварима из надлежности Општине,
6. Стара се о извршењу поверених надлежности из оквира права и дужности Републике;
7. Поставља и разрешава начелника Општинске управе;
8. Образује стручна саветодавна радна теле за поједине послове из своје надлежности;
9. Информише јавност о свом раду;
10. Доноси пословник о раду на предлог председника општине;
11. Врши друге послове које утврди Скупштина општине

**Председник општине у складу са Законом и Статутом :**

1.Представља и заступа општину,

2.Предлаже начин разрешавања питања о којима одлучју је Скупштина општине;

3.Наредбодавац је за извршење буџета;

4.Оснива општинску службу за инспекцију и ревизију коришћења буџетских средстава;

5.Даје сагласност на акте којима се утврђује број и структура запослених и других лица која се ангажују на остваривању програма или дела програма корисника буџета Општине;

6.Одлучује о давању на коришћење , односно у закуп, као и отказу уговора о давању на коришћење, односно у закуп и стављању хипотеке на непокретности које користе органи Општине;

7.Усмерава и усклађује рад Општинске управе;

8.Доноси појединачне акте за које је овлашћен законом, статутом или одлуком Скупштине општине;

9.Информише јавност о свом раду;

10.Подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине;

11.Образује стручна саветодавна радна тела за поједине послове из своје надлежности;

12.Врши и друге послове утврђене Законом, Статутом и другим актима Општине.

II ИЗВЕШТАЈ ПРЕДСЕДНИКА

У 2017.години сам са својим сарадницима радио на развоју општине, односно стварању услова за побољшање услова живота људи и привлачењу инвеститора. Покренуте су многе иницијативе, донето низ одлука и аката, организовани и изведени радови на инфраструктури, реализацији пројекта са међународним донаторима и ресорним министарствима.Уложени су додатни напори на подизању капацитета органа, установа и служби општине и поред огромних проблема и ограничења у структури и броју запослених, првенствено се мисли на немогућност запошљавања младих, стручних људи у Општинској управи.

И ове године смо као и ранијих година радили на :

-изради планске и пројектно техничке документације;

-изради стратешких докумената општине Гаџин Хан;

-реконструкцији и одржавању државних и локалних путева;

-реконструкцији и изградњи школских објеката;

-изградњи атарских и шумских путева ;

-креирању нових радних места у сарадњи са НСЗ и другим заинтересованим инвеститорима;

-решавању историjски започетих пројеката, попут рудника калцита и хладњаче;

-побољшавању доходовних активности регистрованих пољопривредних газдинстава ;

-стварању бољих услова живота социјално угрожених група становништва;

-редовном функционисању органа, служби , установа и јавног предузећа;

-промоцији општине Гаџин Хан , код међународних инсититуција, као што је Европска комисија , међународних организација, министарстава и удружења , као што је Стална конференција општина и градова и др.

Најзначајније инвестиције које су реализоване или се налазе у реализацији у 2017.години а везане су за јавну инфраструктуру односе се на изградњу Спортско-школске хале у Гаџином Хану, која је још у току. Отпочета је и завршена реконструкција школе у Заплањској Топоници, аплицирано је и одобрена су средства за реконструкцију школе у Доњем Душнику и амбуланте у Великом Крчимиру, код Канцеларије за управљање јавним улагањима. Завршен је пројекат енергетске санације објекта општине у Гаџином Хану уз суфинансирање Министарства рударства и енергетике , конкурисали смо, одобрен је и завршен пројекат Ревитализације пољских путева са Министарством пољопривреде,шумарства и водопривреде , где су урађени путеви у Гаџином Хану , Овсињинцу , Семчу, Личју и Горњем Душнику.

Са кабинетом министарке Славице Ђукић Дејановић , реализован је пројекат о суфинансирању мера популационе политике јединице локалне самоуправе у Републици Србији у 2017.години,

Са Екуменском хуманитарном организацијом реализован је пројекат “Побољшање услова живота Рома и Ромкиња и других маргинализованих група, превенција илегалних миграција и подстицање реинтеграције повратника у Србију“, где је општина Гаџин хан издвојила 4.000.000,00 динара.

У области запошљавања са Националном службом за запошљавање реализован је пројекат о активним мерама запошљавања , где је општина за учешће издвојила 3.000.000,00 динара. Треба напоменути да је коначно решено питање започетог објекта хладњаче у Доњем Душнику и да је исти из стечаја предат потенцијалном инвеститору.

У области путне инфраструктуре , рехабилитована је деоница државног пута II А реда 224 према Доњем Душнику у дужини од 600м , као и деоница државног пута II А реда 225 према Гркињи у дужини од 1000 м.

Од локалних путева из средстава буџета општине асфалтирана је деоница према Дугој Пољани у дужини од 1000 метара , а отпочели су радови на захтев општине, из средстава ЈП „Путеви Србије “ на локалном путу Дуга Пољана –Ћелије , у циљу економског развоја овог дела општине, тј. отварања рудника калцита.

Општина Гаџин Хан је и у 2017. години, наставила са прибављањем непокретности у јавној својини, купљени су пословни објекат д.о.о „Заплањка“ Доњи Душник из стечаја у Гаџином Хану, пословни простор Електроиндустрије „Елид“из стечаја у Доњем Душнику , парцела Чедомира Митића у Гаџином Хану , а у циљу изградње паркинга.

Општина Гаџин Хан у 2017.години, активно је се укључила на пројекту промоције задругарства и његове обнове, Формиране су две нове задруге, од којих је једна добила подстицај на средства, док је у припреми и оснивање још једне пољопривредне задруге. Општину Гаџин Хан су посетили министарка Славица Ђукић Дејановић, министар Милан Кркобабић, држ.сек. у Министарству државне управе и локалне самоуправе Жикица Несторовић , директор националне службе за запошљавање Зоран Мартиновић ,директор управе за сарадњу са црквама и верским заједницама Милета Радојевић , и други носиоци јавних функција.

Треба додати да смо активно учествовали и у подизању капацитета Српске православне цркве , општину Гаџин Хан два пута су посетили Владика Рашко-призренски, Теодосије, и Владика Нишки Арсеније. Настављени су радови на изградњи православног храма у Заплањској Топоници , отпочели радови на храму у Сопотници и прикупљен је новац за почетак изградње храма у Гаџином Хану.

Као Командант штаба за ванредне ситуације председавао сам седницама штаба. Почетком јануара услед неповољних временских услова и високих наноса снега проглашена је ванредна ситуација за део територије општине . Штаб је у току године одржао 9 седница , а треба истаћи да је општина Гаџин Хан по први пут израдила Процену угрожености од елементарних непогода и других несрећа за територију општине Гаџин Хан.

Дана 31.01.2017.године Закључком Владе 24 број : 119-826/2017 именован сам за заменика члана Заједничког консултативног одбора Комитета региона Европске уније и Републике Србије, а у периоду од 30.05. до 02.06.2017. године боравио сам у Бриселу на другом састанку Комитета у оквиру „Дан проширења“ у својству излагача . Наиме у оквиру српске делегације протоколом је било предвиђено два излагања једно је презентовао господин Огњен Белић у име Владе Војводине и друго је било моје излагање и презентација на тему „Програми прекограничне сарадње Републике Србије - реализација , изазови, перспектива“, према информацијама из Европске Комисије , наступ српске делегације је оцењен на високом нивоу. Крајем новембра (23 и 24) присуствовао сам и трећем заједничком састанку Консултативног одбора комитета региону ЕУ- РС у Новом Саду, коме је домаћин био председник покрајинске Владе господин Игор Мировић уз присуство министра државне управе и локалне самоуправе , господин Бранко Ружић , Сем Фабрици амбасадор и шеф Делегације Европске уније у Србији и други, У 2017. години похађао сам у више сесија и Академију лидерства у организацији Хајнц-Зајдел фондације, коју сам и успешно завршио. На изборној Скупштини сталне конференције градова и општина децембра месеца, општина Гаџин Хан је по први пут изабрана за председавајућег једног одбора , то јест, Одбора за заштиту животне средине и ванредне ситуације, што такође сматрам успехом у промовисању наше општине.

Општина Гаџин Хан је активно конкурисала и на друге пројекте, чија се реализација очекује у 2018.години, попут УНДП-а, ЕXАНГЕ 5 , Канцеларије за управљање јавним улагањима (комунална инфраструктура ), Министарство привреде (градимо заједно у 2018.години) и другим институцијама.

III РАД ОПШТИНСКОГ ВЕЋА

Општинско веће општине Гаџин Хан у 2017.години одржало је 43 седница, на којима је разматрало 204 тачака , од тога :

1. Предлога Одлука и решења за Скупштину општине 40
2. Одлука Већа 28
3. Решења Већа 110
4. Закључак Већа 22
5. Правилници 4

Најзначајнији предлози Одлука и Решења који су прослеђени Скупштини општине на усвајање, односе се хронолошки на следеће предлоге:

-Предлог Програма мере подршке за спровођење пољопривредне политике и политике руралног развоја општине Гаџин Хан за 2017.годину;

-Предлог Одлуке Оперативног плана одбране од поплава на територији општине Гаџин Хан за 2017.годину;

-Предлог Одлуке о ангажовању екстерног ревизора за обављање екстерне ревизије завршног рачуна буџета општине Гаџин Хан за 2017.годину;

-Предлог Одлуке о допуни Одлуке о правима у социјалној заштити општине Гаџин Хан;

-Предлог Одлуке о усвајању Извештаја о раду Штаба за ванредне ситуације за 2016.годину;

-Предлог Одлуке о усвајању Плана рада Штаба за ванредне ситуације за 2017.годину;

-Предлог Одлуке о завршном рачуну буџета општине Гаџин Хан за 2016.годину;

-Предлог измене Кадровског плана Општинске управе општине Гаџин Хан;

-Предлог Одлуке о изради измена и допуна просторног плана општине Гаџин Хан до 2025 године ;

-Предлог Одлуке о измени и допуни Одлуке о финансијској подршци породици;

-Предлог Одлуке о спровођењу јавног конкурса за именовање директора ЈП „Дирекција за изградњу и комуналне делатности општине Гаџин Хан“ ;

-Предлог Одлуке о првом ребалансу буџета општине Гаџин Хан за 2017.годину;

-Предлог Одлуке о максималном броју запослених на неодређено време у општини Гаџин Хан за 2017. годину;

-Предлог Одлуке о општем кућном реду у стамбеним и стамбено-пословним зградама на територији општине Гаџин Хан;

-Предлог Решења о давању сагласности на Извештај о раду ЈП „Дирекција за изградњу и комуналне делатности општине Гаџин Хан “за 2016.годину, као и Решења која се односе на коришћење буџетске помоћи – субвенција по више основа;

-Предлог Одлуке о додели Октобарске награде;

-Предлог Решења о именовању в.д. директора ЈП „Дирекција за изградњу и комуналне делатности општине Гаџин Хан“;

-Предлог Одлуке о висини стопе пореза на имовину у општини Гаџин Хан;

-Предлог Одлуке о утврђивању просечних цена квадратног метра одговарајућих непокретности за утврђивање пореза на имовину за 2018.годину на територији општине Гаџин Хан ;

-Предлог Одлуке о буџету општине Гаџин Хан за 2018.годину;

-Предлог Одлуке о усвајању Локалног Акционог плана запошљавања општине Гаџин Хан за 2018.годину;

-Предлог Одлуке о усвајању Стратегије развоја пољопривреде за територију општине Гаџин Хан 2018-2025;

-Предлог Одлуке о реализацији буџета општине Гаџин Хан у делу планираних расхода за услуге социјалне заштите за 2018.годину;

-Предлози Решења о усвајању Извештаја о извршењу Одлуке о буџету општине Гаџин Хан за

-период 01.01.2016 до 31.12.2016 године , за

-период 01.01.2017 до 30.06.2017.године и за

-период 01.01.2017.године до 30.09.2017 године.

-Предлог Решења о давању сагласности на Програм пословања за 2018.годину ЈП „Дирекција за изградњу и комуналне делатности општине Гаџин Хан“;

-Предлог Решења о давању сагласности на више Програма буџетске помоћи- субвенција за 2018 годину;

-Предлог Одлуке о локалним комуналним таксама и

-Предлог Одлуке о измени Одлуке за заштиту и унапређење животне средине општине Гаџин Хан .

Најзначајније Одлуке, Решења , Правилници и Закључци које је донело Општинско веће у 2017.години из своје надлежности хронолошки јесу :

-Правилник о одобравању и финансирању програма којима се задовољавају потребе и интереси грађана у области спорта у општини Гаџин Хан;

-Правилник о категоризацији спортских организација;

-Јавни позив за финансирање годишњих и посебних програма у области спорта на територији општине Гаџин Хан за 2017.годину,

-Закључак о закључивању Споразума о сарадњи и Уговора о додели новчаних средстава општине Гаџин Хан са Екуменском хуманитарном организацијом из Новог Сада;

-Закључак о закључењу Уговора о правима и обавезама Канцеларије за управљање јавним улагањима и општине Гаџин Хан у реализацији пројеката реконструкције и енергетске санације објекта ОШ „Витко и Света “ у Топоници;

-Решење о формирању Комисије за процену штете од елементарних непогода на подручју општине гаџин Хан за 2017.годну;

-Предлог програма коришћења средстава буџетског фонда за заштиту животне средине општине Гаџин Хан за 2017.годину;

-Решење о одобрењу годишњег програма којим се задовољавају потребе грађана у одбасти спорта;

-Правилник о ближим условима за спровођење континуиране едукације за запослене, изабрана и постављена лица у општини Гаџин Хан;

-Стратегија за управљање ризиком и процену ризика у Служби за буџет и финансије и локалну пореску администрацију, Служби за привреду и инспекцијске послове и Служби за друштвене делатности , имовинско-правне послове и општу управу;

-Програм коришћења средстава буџетског фонда за заштиту животне средине;

-Програм заштите , уређења и коришћења пољопривредног земљишта за територију општине Гаџин Хан;

-Одлука о регресу за репродуктивни материјал (вештачко осемењивање) на територији општине Гаџин Хан;

-Одлука о инвестицијама у физичку имовину пољопривредних газдинстава на територији општине Гаџин Хан за 2017.годину;

-Одлука о прибављању непокретности земљишта у корист јавне својине путем непосредне погодбе ради реализације гравног пројекта јавног паркиралишта општине Гаџин Хан;

-Одлука о прибављању непокретности земљишта у корист јавне својине , путем непосредне погодбе ради реализације Главног пројекта изградње отворених спортских терена у Гаџином Хану;

-Закључак о закључивању споразума о уруђењу међусобних права и обавеза у реализацији програма и мера активне политике запошљавања за 2017.годину са НСЗ филијала Ниш;

-Периодични Извештаји о реализацији Годишњих и посебних програма ФК „Гркиња“, ФК „Марина Кутина“, ФК „Елид“, ФК „Заплањац“ , ПД „Трем“1810;

-Решење о формирању Савета за безбедност саобраћаја на путевима на територији општине Гаџин Хан;

-Одлука о прибављању непокретности пословне зграде у Гаџином Хану ул. Милоша Обилића бр.1 са ситним инвентарима, земљиштем под зградом и уз зграду и пословним простором на првом спрату у јавну својину, односно о учешћу на лицитацији;

-Измена и допуна Програма мера подршке за спровођење пољопривредне политике и политике руралног развоја општине Гаџин Хан за 2017.годину;

-Одлука о усвајању годишњег програма коришћења средстава за унапређење безбедности саобраћаја општине Гаџин Хан за 2017.годину;

-Закључак о потписивању Уговора о коришћењу средстава за уређење некатегорисаних путева и отресишта са Министарством пољопривреде, шумарства и водопривреде-Управе за пољопривредно земљиште;

-Извештаји Комисије за процену штете од елементарних непогода за 2017.годину на подручју општине Гаџин Хан,

-Одлука о расподели средстава за санацију штете од елементариних непогода на пољопривредном земљишту, стамбеним и економским објектима за 2016 и 2017.годину на територији општине Гаџин Хан;

-Правилник о изменама и допунама Правилника о организацији и систематизацији радних места у Општинској управи и Општинском правобранилаштву општине Гаџин Хан;

-Одлука о прибављању непокретности пословног простора трговине у Доњем Душнику из стечајне масе Електроиндустрије „Елид“д.о.о у стечају учешћем на лицитацији;

-Јавни позив за финансирање годишњих и посебних програма у области спорта на територији општине Гаџин Хан за 2018.годину;

-Решење о одобрењу годишњег програма којим се задовољавају потребе грађана у области спорта;

-Већи број Решења о употреби текуће и сталне буџетске резерве;

-Већи брј Решења о отварању апропријација како на приходној, тако и на расходној страни буџета;

Рад Општинског већа одвијао је се у оквирима своје надлежности, на седницама , уз ангажовање свих чланова Општинског већа:

Општинско веће је у вршењу послова из своје надлежности остваривало сталну сарадњу са Скупштином општине, Председником Општине, Општинском управом и другим органима, организацијама, јавним предузећима и установама општине Гаџин Хан, Републике Србије и међународним институцијама и организацијама.

Председник општине

и председник

Општинског већа

Саша Ђорђевић